ภาคพื้นเอเชีย-แปซิฟิค ใกล้จะให้การบำบัดผู้ติดเชื้อ HIV ได้อย่างเต็มที่แล้ว
เจ้าหน้าที่ระดับสูงขององค์การสหประชาชาติ ด้านโรค AIDS กล่าวว่า ภาคพื้นเอเชีย-แปซิฟิค ใกล้จะให้การบำบัดผู้ติดเชื้อ HIV ได้อย่างเต็มที่แล
Prasada Rao ผู้อำนวยการโครงการ UN AIDS ภาคพื้นเอเชียแปซิฟิคซึ่งกำลังจะพ้นวาระการดำรงตำแหน่งกล่าวว่า ภายใน 3 ปี ภาคพื้นส่วนนี้ จะชนะการต่อสู้ปราบปรามการแพร่ระบาดของโรคAIDS Prasada Rao ซึ่งดำรงตำแหน่งผู้อำนวยการโครงการ UN AIDS ภาคพื้นเอเชียแปซิฟิคในเวลา5 ปีที่ผ่านมา กล่าวว่า โครงการบำบัดรักษาที่ขยายขอบเขตการดำเนินงานกำลังโต้กลับการแพร่ระบาดของโรค AIDS ได้ผล และว่าภายในปี2558ซึ่งเป็นเป้าหมายการพัฒนาในรอบสหัสวรรษ ในการหยุดยั้งและโต้กลับโรคระบาดนี้ประเทศส่วนใหญ่ในแถบเอเชียแปซิฟิค จะอยู่ในสถานภาพที่จะกล่าวได้ว่าเราจะสามารถหยุดยั้ง และโต้กลับโรคระบาดนี้ได้ การบำบัดรักษาในประเทศไทยและกัมพูชาบรรลุเป้าหมายเกือบ 90 %และในอินเดียผู้ป่วยราว 50 % ไดรับการบำบัด แต่ในจีนผู้ป่วยที่ได้รับการบำบัดมีราว 30 % และในพม่า ราว 35 % ในเอเชียใต้และเอเชียตะวันออกเฉียงใต้นั้นอัตราการติดเชื้อ HIV ตั้งแต่ปี 2544 ลดลงมากกว่า 10 %เนื่องจากการขยายโครงการป้องกันและการบำบัด แต่ในภาคพิ้นส่วนนี้ยังมีผู้ติดเชื้อ HIV/AIDS อยู่อีกราว 4 ล้าน 7 แสนคน และมีผู้ติดเชื้อใหม่อีกปีละราว 350,000 คน แต่ผู้อำนวยการโครงการUN AIDS ภาคพื้นเอเชียแปซิฟิคยอมรับว่ายังมีปัญหาน่าวิตก โดยเฉพาะ ปัญหาในการขยายโครงการต่อต้านเอดสในพื้นที่ห่างไกลในจีน อินเดีย และอินโดนีเซีย ในช่วง 2 – 3ปีที่ผ่านมา จำนวนคนติดเชื้อในจังหวัดปาปัวนิวกินีของอินโดนีเซีย และในรัฐอิสระนิวกินีสูงขึ้นอย่างมาก องค์การสหประชาชาติคาดการณ์ว่า ภายในปี 2555 คนในปาปัวนิวกินีราว5 % หรือมากกว่า 208,000 คนจะติดเชื้อ HIV ปัญหาท้าทายที่สุดคือโครงการบำบัดเข้าไปได้ไม่ทั่วถึง และปัญหาการดำเนินงานในระบบบริบาลสุขภาพเอง ส่วนปัญหาอื่นๆที่โครงการนี้ประสบอยู่นั้น รวมทั้ง การสู้รบในอัฟกานิสถานและปากีสถานซึ่งเป็นสิ่งขวางกั้นการเข้าถึงพื้นที่ห่างไกล แต่ผู้อำนวยการโครงการ UN AIDS เอเชียแปซิฟิค ผู้กำลังจะพ้นจากตำแหน่งกล่าวว่า องค์การสหประชาชาติสามารถทำงานในที่อื่นๆในปากีสถานได้ โดยไดัรับความสนับสนุนของรัฐบาลกลาง และฝ่ายบริหารส่วนท้องถิ่น